Телур е химичен елемент с атомно число 52 и символ Te, който се причислява към металоидите.

Характеристики

Физични свойства 

Както другите елементи от шестнадесета група, и телурът има алотропни форми. Има т.т. 450 °C и т.к. 990 °C. Плътността му е ρ=6,24 g/mol. Получен от телуриста киселина (H2TeO3) с редуктор серен диоксид (SO2), телурът е амфотерен кафяв прах, а кристализиран бавно от стопилка – сребърнобяло вещество с метален блясък. Има метални отнасяния. Парите му са жълти, като в тях молекулата му е Te2.

Химични свойства

Изотопи

Наличие в природата

История 

Телурът ( – Земя) е открит през 18 век в златна руда от мините в Златна, близко до днешния град Алба Юлия, Румъния. Познат е като "Faczebajer weißes blättriges Golderz" (бяла, листно-златна руда от Фадзебая, немското име на Facebánya, познато днес като Fața Băii в Алба (окръг)).

За първи път е получен от Мюлер фон Райхенщайн през 1782 г., но е изучен и описан от Мартин Клапрот през 1798 г.

Производство 

Среща се, както в свободно, така и в свързано състояние. Съдържа се в тинята, но се добива главно от минерали – Ag2Te (хесит), AuTe2 (калаверит), PbTe (алтаит).

Съединения 

Телурът изгаря със синьозелен пламък на кислород, при който се получава телурен диоксид:

 Te + O2 -> TeO2

Телуреният диоксид има амфотерен характер:

 TeO2 + 2KOH -> K2TeO3 + H2O
 TeO2 + 2H2SO4 -> TeSO4 + 2H2O + SO2 + O2

При взаимодействие с водород се получава телуроводород, който, подобно на сероводорода, е с миризма на развалени яйца и е силно отровен. Неговият воден разтвор е слаба киселина:

 Te + H2 -> H2Te

Телуреният диоксид взаимодейства с O2, при което се получава телурен триоксид. При нагряване той лесно се разпада:

 2TeO2 + O2 -> 2TeO3 ->[{T}] 2TeO2 + O2

На двата оксида съответстват телуриста и телурена киселина, съответно телуритни и телуратни соли:

 TeO2 + H2O -> H2TeO3
 TeO3 + H2O -> H2TeO4

Освен тях са известни и шестосновната, бяла, кристална ортотелуриста киселина (H6TeO6) и седемосновната пероксителуриста (H7TeO7).

Известни са и техни соли, като хексасребърен ортотелурит (Ag6TeO6), динатриев хидрогенортотелурит (Na2H4TeO6) и дикалиев хидрогенпероксителурит (K2H4TeO7).

Приложение

Биологични ефекти 

При вътрешно поглъщане на телурени съединения те се редуцират до елементарен телур, който изгражда някои от сложните органични вещества на кожата, откъдето хора, погълнали телур, замирисват на чесън.

Техника на безопасност

Източници 

 Използвана литература

 
Металоиди